-Իհարկե Հայաստանի քրեակատարողական հաստատությունների պայմանները չեն կարող համեմատվել եվրոպական շատ երկրների նույնատիպ պայմանների հետ: Քրեակատարողական համակարգում առկա կարևոր հարցերից երկուսը կառանձնացնեմ՝ դատապարտյալների պահման ոչ բավարար պայմաններ և քրեակատարողական հիմնարկների գերբեռնվածություն: Այս երկու հարցն իմ ամենօրյա անմիջական հսկողության տակ են: Այո, դատապարտյալների պահման պայմանները բարելավելու, միջազգային չափանիշներին համապատասխանեցնելու կարիք կա: Այդ հարցերը լուծելու ուղղությամբ արդեն իսկ քայլեր արվում են: Նոյեմբերի 29-ին շահագործման հանձնվեց նորակառույց, միջազգային չափանիշներին համապատասխան Արմավիր ՔԿՀ-ի առաջին մասնաշենքը, որտեղ կտեղափոխվի տարբեր ՔԿՀ-ների 400 դատապարտյալ: Վերանորոգման հիմնարար և մասնակի աշխատանքներ մշտապես իրականացվում են նաև տարբեր քրեակատարողական հիմնարկներում: Ազատազրկվածներին մարդկային վերաբերմունքի արժանացնելը հասցեագրված և լուծումների գործընթացում գտնվող խնդիր է մեզ համար: